CELEX: 62012TN0412
Language: fi
Date: 2012-09-17 00:00:00
Title: Asia T-412/12: Kanne 17.9.2012 — bpost v. komissio

10.11.2012   
            
            
               FI
            
            
               Euroopan unionin virallinen lehti
            
            
               C 343/20
            
         Kanne 17.9.2012 — bpost v. komissio
   (Asia T-412/12)
   2012/C 343/34
   Oikeudenkäyntikieli: englanti
   
      Asianosaiset
   
   
      Kantaja: bpost (Bryssel, Belgia) (edustaja asianajaja D. Geradin)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan toimenpiteestä SA.14588 (C 20/09), jonka Belgia on toteuttanut De Post — La Posten (nykyisin bpost) hyväksi, 25.1.2012 annetun komission päätöksen, joka julkaistiin Euroopan unionin virallisessa lehdessä 29.6.2012, (EUVL L 170, s. 1) 2, 5, 6 ja 7 artiklan
            
         
               —
            
            
               velvoittamaan vastaajan korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa neljään kanneperusteeseen.
   
               1)
            
            
               Ensimmäinen kanneperuste perustuu SEUT 106 artiklan 2 kohdan, SEUT 107 artiklan 1 kohdan ja SEUT 107 artiklan 3 kohdan rikkomiseen sekä ilmeiseen arviointivirheeseen ja yhdenvertaisen kohtelun periaatteen loukkaamiseen sen vuoksi, että komissio virheellisesti totesi, ettei bpostin ylläpitämä vähittäisverkko ollut erillinen yleisiin taloudellisiin tarkoituksiin liittyvä palvelu ja että Belgian valtiolta saatuja korvauksia oli siten pidettävä liian suurina korvauksina.
            
         
               2)
            
            
               Toinen kanneperuste perustuu SEUT 106 artiklan 2 kohdan, SEUT 107 artiklan 1 kohdan ja SEUT 107 artiklan 3 kohdan rikkomiseen sekä ilmeiseen arviointivirheeseen sen vuoksi, että komissio virheellisesti totesi, ettei vähittäisverkon tappioita, jotka aiheutuivat yleispalveluvelvoitteesta, pitäisi ottaa huomioon laskettaessa yleispalvelulle varatun alalta kertyneen voiton määrää, joka ylitti kohtuullisen voiton määrän.
            
         
               3)
            
            
               Kolmas kanneperuste perustuu SEUT 107 artiklan ja SEUT 106 artiklan 2 kohdan rikkomiseen sekä suhteellisuusperiaatteen ja yhdenvertaisen kohtelun periaatteen loukkaamiseen sen vuoksi, että komissio virheellisesti totesi, että sellaisten yleisiin taloudellisiin tarkoituksiin liittyvien palvelujen, jotka olivat muita kuin postipalveluja, nettokulut on vähennettävä yleispalvelulle varatun alan voitoista siltä osin kuin ne ylittävät kohtuullisen voiton määrän.
            
         
               4)
            
            
               Neljäs kanneperuste perustuu SEUT 107 artiklan ja SEUT 106 artiklan 2 kohdan rikkomiseen ja taannehtivuuskiellon periaatteen loukkaamiseen sen vuoksi, että bpostin vuosien 1992–2005 aikana saamia liian vähäisiä korvauksia ei siirretty lainkaan bpostin vuosien 2006–2010 aikana saamien väitetysti liian suurten korvausten kuittaamiseen käytettäviksi.